**LÄHTEÜLESANNE**

**Kanepi valla lehe Kanepi Teataja küljendus- ja trükiteenuse tellimine perioodiks 1.10.2023-31.12.2026**

1. **HANKE JA HANKIJA ÜLDANDMED**

|  |  |
| --- | --- |
| **Hanke nimetus** | **Kanepi valla lehe Kanepi Teataja küljendus- ja trükiteenuse tellimine perioodiks 1.10.2023-31.12.2026** |
| **Hankija** | Kanepi Vallavalitsus, Turu põik 1, Kanepi alevik, Põlvamaa. Registrikood: 77000186 |
| **Pakkumuse esitamise tähtaeg ja viis** | Hiljemalt 2**8.08.2023** e-mailile: mari.mandel-madise@kanepi.ee |
| **Töö teostamise periood** | **01.10.2023-31.12.2026** |
| **Kas hange on jaotatud osadeks** | **JAH** |
| **Eduka pakkumuse valiku kriteeriumid – OSA 1 - küljendusteenus** | - Pakkuja võib olla nii füüsilisest kui juriidilisest isikust ettevõtja;- Pakkujal või pakkuja hankelepingu täitmisel rakendataval töötajal peab olema varasem kogemus küljendajana/kujundajana viimase kolme aasta jooksul ( (kuni pakkumuste esitamise tähtpäevani). Pakkuja esitab teostatud tööde loetelu (nõue – vähemalt 1 tehtud töö) hinnapakkumuse vormil toodud tabelis. Juhul, kui pakkuja viitab hankelepingu täitmisel rakendatavale töötajale, tuleb pakkujal välja tuua töötaja seos pakkujaga (töötaja töötab pakkuja juures vm) ;- Pakkuja esitab näite varasemalt tehtud tööst (ei või olla vanem kui 3 aastat arvestades kuni pakkumuse esitamise tähtajani), mis on hindamise aluseks (vt täpsemat selgitust lähteülesande punktis 8.2.)- Hinnapakkumuses tuua välja Kanepi valla lehe ühe lehenumbri küljendustöö hind.  |
| **Eduka pakkumuse valiku kriteeriumid – OSA 2 - trükiteenus** | - Pakkujal peab olema eelnev ajalehe trükiteenuse osutamise kogemus hanke tähtajale eelneva 3 aasta jooksul vähemalt 1 töö näitel. Pakkuja esitab ülevaate eelnevast kogemusest teostatud tööde näitel hinnapakkumuse vormil toodud tabelis.- Hinnapakkumuses tuua välja Kanepi valla lehe ühe kuu (st ühe lehenumbri, ajalehe tiraaž 2100) trükitöö hind. |
| **Hindamine – OSA 1 - küljendusteenus** | - Pakkumusi hinnatakse majandusliku soodsuse põhimõtte alusel, kasutatakse väärtuspunktide süsteemi järgmiste kriteeriumide ja nendele määratud osakaalude alusel: teenustasu 50%, varasema töö näide 50%  |
| **Hindamine – OSA 2 -trükiteenus** |  - Hindamiskriteeriumiks on madalaim hind koos käibemaksuga |
| **Pakkumus peab sisaldama** | Hinnapakkumus – lisa 1 |
| **Hanke vastutav isik** | Mari Mandel-Madise, Kanepi valla majandusspetsialist, tel: 5333 5770, e-post: mari.mandel-madise@kanepi.ee |
| **Hanke sisulistele küsimustele vastab:** | Kerli Koor, Kanepi Vallavalitsuse Kultuuri ja avalike suhete spetsialist, tel: 553 7576, e-post: kerli.koor@kanepi.ee |

Kanepi Vallavalitsus ootab pakkumusi Kanepi valla lehe Kanepi Teataja küljendus- ja trükiteenuse teostamiseks perioodil 1.10.2023-31.12.2026.

1. **TEHNILINE KIRJELDUS**
	1. **OSA I – KÜLJENDUSTEENUS**
		1. **Teostatavad tööd:**
2. Kasutusel oleva kujunduslahenduse järgi ajalehe küljendamine (Lehe

kujundusega saab tutvuda Kanepi valla kodulehel: <https://kanepi.kovtp.ee/kanepi-teataja>)

1. Infolehes kasutatavate fotode töötlemine;
2. Infograafika kujundamine;
3. Tekstide mahtude, fotode ja võimalike kujunduslahenduste muutmise osas koostöö lehe toimetajaga;
4. Infolehe küljendustöö tulemus peab olema salvestatud trükikodade poolt enim kasutatud failiformaati ning valla kodulehe tarbeks PDF-formaati.
	* 1. **Kanepi valla lehe tehniline kirjeldus:**
5. Lehe formaat 315 x 420 mm (järelvoltimine A4-ks);
6. maht 8 lk;
7. paber - ajalehepaber 45gr (profile: ISOnewspaper26v4) (LPI: 85).
8. värvilisus – 4/4;
9. tiraaž 2100 eksemplari. Trükiarv võib muutuda vastavalt registreeritud postkastide arvu muutumisele (+/-5%);
10. ilmumine 12 korda aastas;
11. failid saadetakse trükkijale üks päev enne kandefirmasse saatmist (esmaspäeval) kell 12.00; transport kandefirmasse teisipäeval hiljemalt kell 16.00 (AS Omniva, Pallasti 28, Tallinn; 6520 eksemplari) ja Kanepi Vallavalitsusse (aadressil Turu põik 1, Kanepi alevik, kanepi vald, Põlvamaa; 70 eksemplari) esimesel võimalusel peale ajalehe trüki teostamist.
12. materjalid laekuvad infolehe küljendajalt pdf-failidena;

**Kanepi Teataja ilmumisgraafik ja küljendamistähtajad:**

|  |  |  |  |
| --- | --- | --- | --- |
| **Küljendamistähtaeg 2023**  | **Lehe kande alguspäev 2023** | **Küljendamistähtaeg 2024** | **Lehe kande alguspäev 2024** |
| 09.10  | 12.10 | 08.01 | 11.01 |
| 06.11 | 09.11 | 05.02 | 08.02 |
| 04.12 | 07.12 | 04.03 | 07.03 |
|  |  | 08.04 | 11.04 |
|  |  | 06.05 | 09.05 |
|  |  | 03.06 | 06.06 |
|  |  | 08.07 | 11.07 |
|  |  | 05.08 | 08.08 |
|  |  | 02.09 | 05.09 |
|  |  | 07.10 | 10.10 |
|  |  | 04.11 | 07.11 |
|  |  | 02.12 | 05.12 |

Kanepi valla lehe ilmumisgraafik toimub 2025. ja 2026. aastal sama sagedusega. Täpne ajagraafik lepitakse kokku 2024. ja 2025. aasta lõpus.

* 1. **OSA 2 – TRÜKITEENUS**

**2.2.1 Teostatavad tööd:**

Kanepi Valla lehe Kanepi Teataja trükkimine teostaja poolt pakutavale paberile:

1) Lehe formaat 315 x 420 mm (järelvoltimine A4-ks);

2) maht 8 lk;

3) paber - ajalehepaber 45gr (profile: ISOnewspaper26v4) (LPI: 85).

4) värvilisus – 4/4;

5) tiraaž 2100 eksemplari. Trükiarv võib muutuda vastavalt registreeritud postkastide arvu muutumisele (+/-5%);

6) ilmumine 12 korda aastas;

7) failid saadetakse trükkijale üks päev enne kandefirmasse saatmist (esmaspäeval) kell 12.00; transport kandefirmasse teisipäeval hiljemalt kell 16.00 (AS Omniva, Pallasti 28, Tallinn; 6520 eksemplari) ja Kanepi Vallavalitsusse (aadressil Turu põik 1, Kanepi alevik, kanepi vald, Põlvamaa; 70 eksemplari) esimesel võimalusel peale ajalehe trüki teostamist.

8) materjalid laekuvad infolehe küljendajalt pdf-failidena;

**Kanepi Teataja ilmumisgraafik:**

|  |  |
| --- | --- |
| **2023** | **2024** |
| 12.10 | 11.01 |
| 09.11 | 08.02 |
| 07.12 | 07.03 |
|  | 11.04 |
|  | 09.05 |
|  | 06.06 |
|  | 11.07 |
|  | 08.08 |
|  | 05.09 |
|  | 10.10 |
|  | 07.11 |
|  | 05.12 |

Infolehe Kanepi Teataja ilmumisgraafik on 2025. ja 2026. aastal sama sagedusega.

1. **LEPINGU MAKSETINGIMUSED**

2.1. Tööde teostaja esitab eelneva kuu jooksul teostatud tööde eest Tellijale 5 (viie) tööpäeva jooksul e-arve, mis sisaldab tehtud tööde detailset kirjeldust. Tellija kohustub esitatud arve tasuma 21 (kahekümne ühe) tööpäeva jooksul pärast arve saamist.

1. **NÕUDED PAKKUJALE, PAKKUJATE KÕRVALDAMINE JA KVALIFITSEERIMINE**
	1. **OSA 1 – KÜLJENDUSTEENUS**
		1. Hinnapakkumuse võivad esitada nii füüsilised kui ka juriidilised isikud;
		2. **Pakkujal või pakkuja hankelepingu täitmisel rakendataval töötajal peab olema varasem kogemus küljendajana/kujundajana viimase kolme aasta jooksul ( (kuni pakkumuste esitamise tähtajani).** Pakkuja esitab teostatud tööde loetelu (nõue – vähemalt 1 tehtud töö) hinnapakkumuse vormil toodud tabelis. Juhul, kui pakkuja viitab hankelepingu täitmisel rakendatavale töötajale, tuleb pakkujal välja tuua töötaja seos pakkujaga (töötaja töötab pakkuja juures vm);
		3. **Pakkuja esitab 1 näite varasemalt tehtud tööst** (ei või olla vanem kui 3 aastat arvestades kuni pakkumuse esitamise tähtajani), **mis on hindamise aluseks**. Pakkuja esitab hindamise aluseks võetava tehtud töö näite kas lisatuna failina pakkumusele või lisab pakkumuses viite tehtud töö kodulehele (näit ajaleht, ajakiri vm).
	2. **OSA 2 – TRÜKITEENUS**
		1. **Pakkujal peab olema eelnev ajalehe trükiteenuse osutamise kogemus hanke tähtajale eelneva 3 aasta jooksul vähemalt 1 töö näitel**. Pakkuja esitab ülevaate eelnevast kogemusest teostatud tööde näitel hinnapakkumuse vormil toodud tabelis.
		2. Hankijal on õigus kontrollida pakkujal kõrvaldamise aluste puudumist kogu hanke vältel ning mitte sõlmida hankelepingut pakkujaga, kellel esinevad RHS § 95 lõikes 1 sätestatud kõrvaldamise alused.
	3. Kui pakkuja ei esita mõjuva põhjuseta hankija antud tähtajaks kõrvaldamise aluste kontrollimiseks vajalikke dokumente või selgitusi esitatud dokumentide sisu kohta või selgitamist võimaldavaid andmeid või dokumente ja need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad, kõrvaldab hankija pakkuja hankest.
	4. Hankija jätab kvalifitseerimata pakkuja, kelle kvalifikatsioon ei vasta hanke sätestatud kvalifitseerimistingimustele või kelle kvalifikatsiooni vastavust ei ole võimalik tõendada tähtaegselt esitatud dokumentide ja avalikult kättesaadava teabe põhjal.
	5. Kvalifitseerimata jäetud pakkuja ei osale edasises hankemenetluses.
2. **NÕUDED PAKKUMUSELE, PAKKUMUSTE VASTAVUSE KONTROLL**
	1. Hinnapakkumuse vormil (Lisa 1) esitatud hind on eurodes ning tuleb esitada kahe koma koha täpsusega. Ilma maksumuseta hindasid (sh nii 0 kui negatiivse väärtusega arvud) ei ole lubatud kasutada ja sellised pakkumused loetakse mittevastavaks ning lükatakse tagasi.
	2. Alternatiivsete lahenduste või tingimusliku või osalise pakkumuse esitamine ei ole lubatud.
	3. Pakkujad võivad esitada pakkumuse ühiselt. Ühispakkujate ühise pakkumuse esitamisel loetakse, et lepingu täitmise eest vastutavad ühispakkujad solidaarselt.
	4. Pakkumus peab olema jõus 60 päeva alates pakkumuse esitamisest.
	5. Pakkumuse jõusoleku tähtaja pikendamisele kohaldatakse RHS § 112 sätestatut.
	6. Hankija tunnistab pakkumuse vastavaks, kui see vastab lähteülesandes sätestatud nõuetele ja kui selles ei esine sisulisi kõrvalekaldeid lähteülesandes nimetatud tingimustest.
	7. Hankija lükkab pakkumuse tagasi, kui pakkumus ei vasta lähteülesandes sätestatud nõuetele või kui pakkuja ei esita tähtajaks hankija nõutud selgitusi või kui pakkuja selgituste põhjal ei ole võimalik üheselt hinnata pakkumuse vastavust lähteülesandes esitatud tingimustele.
	8. Kui hankija leiab, et esitatud pakkumuse maksumus on hankelepingu eset arvestades põhjendamatult madal, kohaldab Hankija RHS § 115 lg 1 ja lg 7-10 sätestatut.
3. **KÕIKIDE PAKKUMUSTE TAGASILÜKKAMISE ALUSED**

Hankija jätab enesele õiguse lükata tagasi kõik pakkumused igal ajal enne hankelepingu sõlmimist juhul, kui:

* 1. kõigi esitatud pakkumuste maksumused ületavad hankelepingu eeldatava maksumuse;
	2. kõikide vastavaks tunnistatud pakkumuste maksumused ületavad hankelepingu eeldatava maksumuse;
	3. ükski pakkumus ei vastanud hankija poolt esitatud tingimustele;
	4. on ilmnenud muud Riigihangete seaduses kirjeldatud pakkumuste tagasilükkamise alused, sh kui hankija on avastanud RHS § 3 vastuolu;
	5. hanke korraldamiseks vajalikud tingimused on oluliselt muutunud ja muudavad hanke realiseerimise võimatuks või ebavajalikuks;
	6. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.
1. **PAKKUMUSE HIND**
	1. Pakkuja esitab hinnapakkumuse vormil Kanepi valla lehe OSA 1 - ühe lehenumbri küljendustöö hinna ja/või
	2. Pakkuja esitab hinnapakkumuse vormil Kanepi valla lehe OSA 2 - ühe lehenumbri trükitöö (tiraaž 2100) hinna.
2. **PAKKUMUSTE HINDAMINE**
	1. Pakkumuse edukaks tunnistamise eelduseks on pakkuja kvalifitseerumine ning pakkumuse vastavaks tunnistamine.
	2. Pakkumusi hinnatakse majandusliku soodsuse põhimõtte alusel, kasutatakse väärtuspunktide süsteemi järgmiste kriteeriumide ja nendele määratud osakaalude alusel:

- Teenustasu (koos käibemaksuga): osakaal 50%

- Varasema töö näite hinne: osakaal 50%

**8.2.1. Rakendatav hindamisjuhis:**

**1) Teenustasu**

Maksimaalsed väärtuspunktid (50) omistatakse kõige madalama teenustasuga pakkumusele. Väärtuspunktid arvutatakse põhimõttel „vähim on parim“, punktide arv=kõige väiksem teenustasu/hinnatava pakkumuse teenustasu\*50.

**2) Varasema töö näite hinne**

Töö näidet hindab hankija määratud komisjon konsensusliku arvamuse kohaselt. Töö näitele määratakse hindepunktid „üks“, „kolm“ ja „viis“, arvestades töö tehnilist ja kujunduslikku taset jmt esteetilisi väärtusi.

|  |  |
| --- | --- |
| 5 – suurepärane | Teksti paigus lehel - kogu lehekülje ruum on kasutuses, puuduvad tühi ruum. Üldine visuaal on suurepärane, rööpjoondus on paigas, piltide paigutus tagab tekstist hea arusaamise ja seob loo (või selle erinevad lõigud) üheks tervikuks. Piltide töötlus on suurepärane –, pildid on teravad, hea nähtavusega. Artiklite liigendamine tagab lehekülje terviklikkuse, artiklid on üksteisest hästi eraldatud. Kasutatud on erinevaid värve, kaste jne.  |
| 3- hea | 5 ja 1 vahepeale |
| 1-vähene | Teksti paigus lehel jätab soovida, kogu lehekülje ruum ei ole kasutuses, esineb tühja ruumi. Üldine visuaal on kesine, rööpjoondus on paigast ära, piltide paigutus on juhuslik, ei ole artikliga seotud. Piltide töötlus on puudulik –, pildid on hägused, teravus halb. Artiklid halvalt liigendatud, ei ole üksteisest hästi eraldatud. Lehekülje küljendus ei jäta leheküljest ühtlast ja ühtset muljet. |

Maksimaalsed väärtuspunktid (50) omistatakse kõrgeimalt hinnatud töö näite pakkumusele. Väärtuspunktid arvutatakse põhimõttel „suurim on parim“ punktide arv=omistatud hindepunktid/kõige kõrgemad hindepunktid \*50

Iga pakkumuse kahe kriteeriumi väärtuspunktid summeeritakse.

Hankija tunnistab edukaks pakkumuse, mis kogub suurima väärtuspunktide summa. Võrdsete punktide korral tunnistatakse edukaks pakkumus, mille teenustasu (koos käibemaksuga) on madalam.

1. **SELGITUSTE KORD**
	1. Pakkujal on õigus saada selgitusi ja lisateavet hanke dokumentide kohta kirjalikult hanke eest vastutavalt isikult.
	2. Hankija vastused koos küsimustega edastatakse kõikidele pakkumuskutse saajatele kirjalikult 3 tööpäeva jooksul alates küsimuste laekumisest, ja hiljemalt 2 tööpäeva enne pakkumuste tähtaega.
2. **MUUD SÄTTED**
	1. Hankija jätab endale õiguse pidada hanke raames läbirääkimisi. Läbirääkimiste eseme ja ulatuse määrab hankija. Läbirääkimiste objektiks võib olla pakkumuse maksumus, tehnilised tingimused, lepingu tingimused ja muud asjaolud, tingimusel, et lepingu ese jääb oma põhiomaduselt samaks. Hankija võib läbi rääkida ka pakkumuse üle, kui selles ei esine sisulisi või olulisi kõrvalekaldeid lähteülesandes nimetatud tingimustest. Läbirääkimiste voorude arv ei ole piiratud.
	2. Kui hankele on esitatud üks pakkumus, on hankijal õigus küsida pakkujalt pakkumusega esitamata ning pakkumuses viitamata dokumentide esitamist peale pakkumuse esitamise tähtaega või toetuda dokumentide või tõenditele, mis on hankija jaoks oluliste kulutusteta kättesaadavad või hankija enda andmekogudes olemas.
	3. Iga viidet, mille hankija teeb hanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms) kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb hanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
	4. Kui pakkumuse maksumuses esineb arvutusviga, parandab hankija arvutusvea ja teatab sellest viivitamata pakkujale kirjalikku taasesitamist võimaldavas vormis. Pakkuja vastab hankijale samas vormis kahe tööpäeva jooksul teate saamisest arvates, kas ta on arvutusvea parandamisega nõus. Kui pakkuja arvutusvea parandamisega ei nõustu, lükkab hankija pakkumuse tagasi.
	5. Pakkuja võib tõendada oma vastavust majanduslikule ja finantsseisundile ning tehnilisele ja kutsealasele pädevusele esitatud nõuetele teiste isikute vahendite alusel RHS § 103 sätestatud tingimustel ja korras.
3. **LÄHTEÜLESANDE LISAD**

Käesolevale lähteülesandele on lisatud:

Lisa 1 –hinnapakkumuse vorm